cyanic-selkie/wikianc huggingface dataset:
Focke-Achgelis Fa 283
Focke-Achgelis Fa 283 Kampfhubschrauber oli saksalainen suunniteltu rynnäkköhelikopteri. Vuonna 1942 käynnissä olleesta projektista on jäänyt varsin vähän materiaalia jäljelle, eikä konetyyppi edennyt missään vaiheessa suunnittelupöytiä pidemmälle. Kopteri olisi ollut konfiguraatioltaan yksiroottorinen, ja rakenteidensa osalta panssaroitu. Laskutelineestä suunniteltiin sisäänvedettävää. Kopterin sivuttaisohjaus kaavailtiin toteutettavaksi vaihtoehtoisesti perään V-muotoon asennetuilla kahdella roottorilla, tai ohjaamalla moottorin pakokaasut sivusuuntaisesti ulos rungon sivulta. Voimalaitteena oli tarkoitus käyttää 1 323 kilowatin (1 800 hv) 14-sylinteristä BMW 801D -tähtimoottoria.
KV62
KV62 on Egyptin faarao Tutankhamonin hauta Kuninkaiden laaksossa Uuden valtakunnan 18. dynastian ajalta. Tutankhamon on haudattu hautakammioon sijoitettuihin sisäkkäisiin arkkuihin, joita ympäröi sisäkkäiset kaapit. Hautakammion lisäksi haudassa on esikammio, aarrekammio ja sivukammio.
Tutankhamonin hauta on egyptologian historian ensimmäinen lähes koskemattomana löydetty kuninkaallinen hauta. Haudan löysi arkeologi Howard Carter vuonna 1922. Hautavarustus on yksi faaraohautojen parhaiten säilyneistä, vaikka hautaan oli murtauduttu jo kahdesti aiemminkin. Haudan noin 5 000 esinettä on nykyisin koottu näytteille Kairon Suureen egyptiläiseen museoon. Tutankhamonin muumio on sen sijaan palautettu museosta alkuperäiselle paikalleen.
Ryöstöt
Myöhemmin haudan raivaamisen yhteydessä paljastui, että siellä oli käynyt varkaita kahdesti. Kumpikin ryöstö oli ilmeisesti tapahtunut pian hautaamisen jälkeen. Toisella kerralla tulleet ryöstäjät pääsivät sisään kaikkiin huoneisiin. Hautaan ei ollut kuitenkaan tullut suuria vahinkoja, sillä ryöstäjät joutuivat ilmeisesti toimimaan kiireessä ja saattoivat jäädä kiinni itse teosta, joskaan tätä ei tiedetä varmasti. Uloimman sisäänkäynnin ovi ja sisätilojen ovet oli muurattu uudelleen umpeen murtautumisten jäljiltä. Alun perin tyhjä käytävä oli täytetty ensimmäisen ryöstöyrityksen jälkeen, mutta seuraavat ryöstäjät olivat kaivautuneet täytesoran läpi. Sisällä ollut tavara oli ryöstöjen jäljiltä epäjärjestyksessä ja siinä oli kolhuja. Haudasta puuttui myös sellaisia arvokkaita materiaaleja, joita siellä olisi kuulunut olla, kuten lasia ja öljyjä. Sivukammiossa käynyt ryöstäjä oli tyhjennellyt laatikoita ja nostellut oveen tehdyn reiän läpi ryöstösaalista tovereilleen. Haudan löytäjä Howard Carter arvioi, että aarrekammion jalokivistä 60 prosenttia oli varastettu.
Löytäminen ja raivaaminen
pienoiskuva|Howard Carter (oik.) Tutankhamonin haudan sisäänkäynnin äärellä Lordi Carnarvonin ja tämän tyttären Lady Evelynin kanssa. Haudan löysi arkeologi Howard Carter vuonna 1922. Hän teki kaivauksia Kuninkaiden laaksossa varmana siitä, että löytäisi faarao Tutankhamonin haudan, sillä hän oli nähnyt faaraon nimen Karnakin temppelin steelassa ja Kuninkaiden laaksosta löytyneissä esineissä. Haudan sisäänkäynti löytyi 4. marraskuuta 1922, kun Carterin työntekijä törmäsi kallion sisään menevän portaikon ensimmäiseen askelmaan. Carter peitti aukon ja jatkoi töitä vasta, kun hänen rahoittajansa Lordi Carnarvon oli saatu paikalle Englannista.
Carter, Lordi Carnarvon, tämän tytär Lady Evelyn sekä Arthur Callender menivät haudan esikammioon 26. marraskuuta 1922. Viralliset avajaiset pidettiin kolme päivää myöhemmin. Eri kammioiden ja arkun avajaiset ja niitä seuranneet päivät olivat suuria mediatapahtumia, ja paikalle saapui paljon egyptiläisiä ja ulkomaisia arvovieraita. Haudan avajaisten jälkeen Carter sulki haudan kahdeksi viikoksi, jotta kaivauksia voitiin alkaa valmistella. Carterin ryhmä ryhtyi tyhjentämään esikammiota 16. joulukuuta.
Esikammion tyhjentämisen jälkeen hautakammio avattiin virallisesti 16. helmikuuta 1923. Hautakammion täytti joukko sisäkkäisiä hautakaappeja. Carter purki uloimman puisen hautakaapin joulukuussa 1923. Sen sisällä oli puuvillaverho, joka verhosi toista hautakaappia. Tammikuussa 1924 Carter avasi kolmannen ja sen sisällä olleen neljännen hautakaapin, jonka sisältä paljastui kvarsiitista tehty sarkofagi. Sarkofagi avattiin 12. helmikuuta 1924 kutsuvieraiden läsnä ollessa. Sen sisältä paljastui puinen, paksulla kultalevyllä päällystetty arkku, jota oli hyvin vaikea nostaa, sillä se oli tiiviisti ulomman arkun sisällä. Kun arkku oli saatu nostettua, sen sisältä paljastui täyskultainen arkku. Tässä vaiheessa Carter riitaantui Egyptin hallituksen kanssa ja poistui Egyptistä vuodeksi. Palattuaan Carter jatkoi töitä haudan parissa. Arkun kansi avattiin 28. lokakuuta 1925, ja sisältä löydettiin Tutankhamonin muumio, jota peitti kultainen kuolinnaamio. Muumio vaurioitui Carterin leikatessa kuolinnaamion irti muumiosta.
Hautakammion tyhjentämiseen kului kahdeksan vuotta, ja se saatiin päätökseen marraskuussa 1930. Työhön kuului hautavarustusten hajottaminen osiin ja siirtäminen.
Aarrekammiota Carterin ryhmä alkoi tutkia lokakuussa 1926, ja kammio oli tyhjennetty syksyyn 1927 mennessä. Sivukammio avattiin virallisesti marraskuussa 1927. Sieltä löydetyt tavararöykkiöt oli siirretty pois kuukauden kuluessa.
Tutankhamonin hauta avattiin yleisölle 8. tammikuuta 1928, kun kaikki esineet oli saatu siirrettyä pois. Carter työskenteli haudalla helmikuuhun 1932 saakka. Hän valmisteli viimeisinä vuosinaan hautaa käsittelevää perusteellista tieteellistä julkaisua, mutta sairastui ja kuoli ennen julkaisun valmiiksisaamista vuonna 1939.
Nykyisin
Tutankhamonin haudassa käy noin tuhat vierailijaa päivässä. Pienen tilan suuret vierailijamäärät ovat aiheuttaneet monenlaista vahinkoa seinille. Haudassa tehty kymmenen vuotta kestänyt remontti valmistui tammikuussa 2019. Remontissa hauta restauroitiin ja tehtiin mukavammaksi vierailijoille. Samalla hauta tutkittiin systemaattisesti. Haudasta löydettyjen mikrobien havaittiin olleen kuolleita, eivätkä ne aiheuta maalauksille uusia vaurioita.
Sisätilat
pienoiskuva|Portaikko, käytävä ja neljä kammiota.
Portaikko ja sisääntulokäytävä
Hautaan johtaa alaspäin vievä portaikko ja sisääntulokäytävä. Ne oli haudan suojelemiseksi täytetty kivimurskalla, suurilla kivenlohkareilla ja monenlaisella rojulla ja tavaralla. Sekamelskan on tulkittu viittaavan ryöstöyritysten jälkien kiireiseen siivoamiseen. Sisääntulokäytävällä oli myös joitain tarkoituksellisesti sinne jätettyjä esineitä, kuten Tutankhamonia lapsena esittävä maalattu puuveistos.
Esikammio
Oviaukon takana on esikammio eli etukammio. Se oli täynnä erilaisia esineitä, kuten Tutankhamonin valtaistuin, rituaalivuode, vaunut, elintarvikkeita faaraon käyttöön ja arkkuja. Valtaistuin oli valmistettu puusta, päällystetty kullalla ja koristeltu puolijalokivillä ja värillisellä lasimassalla. Esikammiossa olleessa kullatussa puukaapissa oli luultavasti ollut faaraon kultainen pienoisveistos, mutta se oli varastettu.
Esikammion oikeanpuoleisella seinällä on ovi hautakammioon, jossa faaraon sarkofagi sijaitsee. Oven molemmin puolin seisoi kaksi luonnollisen kokoista puista veistosta, jotka esittävät faaraon kata, hänen ”kaksoisolentoaan”. Veistokset on tehty puusta, maalattu mustalla pihkalla ja osin päällystetty kullalla.
Hautakammio
thumb|Hautakammion uloin puinen kullattu kaappi thumb|Sisäkkäiset kaapit, sarkofagi ja arkut. [1] uloin kaappi, [2] kangas, [3] toinen kaappi, [4] kolmas kaappi, [musta viiva] neljäs kaappi. [a] sargofagi, [b] uloin arkku, [c] keskimmäinen arkku, [d] sisin arkku. Hautakammiossa eli arkkukammiossa oli faaraon muumio kolmen sisäkkäisen ruumisarkun sisällä. Sisin arkku on valmistettu kullasta ja painaa 110,4 kilogrammaa. Toiseksi uloin ja uloin arkku ovat kullalla päällystettyä puuta. Ihmisenmuotoiset arkut kuvaavat faaraota ristissä olevat kädet rinnallaan pitelemässä kuninkaan tunnusmerkkejä. Ruumisarkut olivat suuren kvartsiitista tehdyn sarkofagin sisällä. Sargofagia ympäröi neljä sisäkkäistä puusta tehtyä kullattua kaappia, joista uloin täytti hautakammion lähes kokonaan. Kolmas, eli sisin, kultainen arkku oli löydettäessä miltei kokonaan pikimäisen kerroksen peitossa. Kerros poistettiin liuottimilla ja skalpellilla.
Faaraon muumion kasvoille oli asetettu kultainen kuolinnaamio, joka painaa 10 kilogrammaa. Kuolinnaamio on koristeltu korukivillä turkoosilla, karneolilla ja lapislatsulilla sekä tummansiniseksi värjätyllä lasimassalla.
Sivukammio ja aarrekammio
Esikammiosta pääsi sivukammioon ja hautakammioon, ja hautakammiosta aarrekammioon, jotka kumpikin olivat täynnä esineitä.
Aarrekammiossa oli muun muassa alabasterinen kanooppiarkku, joka sisälsi neljässä sylinterinmuotoisessa alabasterisessa kanooppiastiassa neljä kultaista pienoisarkua, joissa oli faaraon palsamoidut - muumioinnin yhteydessä poistetut - sisälmykset. Sydän on kuitenkin jätetty kehoon, sillä sielun uskotaan olevan sydämessä.
Aarrekammiossa oli myös muun muassa 18 pienoisvenettä sekä Anubista esittävä veistos.
Sivukammiossa ja aarrekammiossa oli yhteensä 413 šabtipatsasta. Niistä 29:een oli kirjoitettu Kuolleiden kirjan kuudennen luvun tekstiä.
Maximilian von Spee
pienoiskuva|Maximilian von Spee Maximilian Johannes Maria Hubertus Reichsgraf von Spee (22. kesäkuuta 1861 Kööpenhamina, Tanska – 8. joulukuuta 1914 Etelä-Atlantti Falklandsaarten edustalla) oli saksalainen kreivi ja Saksan keisarikunnan laivaston vara-amiraali.
Ura
Von Spee liittyi Saksan keisarikunnan laivastoon kadetiksi 23. huhtikuuta 1878. Hän sai upseerin viran 17. joulukuuta 1881 ja palveli useissa komentotehtävissä Afrikassa, muun muassa Saksan Kamerunin satamien päällikkönä, sekä Kaukoidässä. Hän työskenteli myös asekehityksen parissa. Vuonna 1908 hänet nimitettiin Pohjanmeren laivaston esikuntapäälliköksi.
New Yorkin osavaltion vaakuna
thumb|New Yorkin vaakuna.
Maximilian von Spee
Ura
Von Spee ylennettiin 27. tammikuuta 1910 kontra-amiraaliksi ja vara-amiraaliksi 14. marraskuuta 1913, jolloin hänet nimitettiin Saksan Itä-Aasian risteilijälaivueen komentajaksi lippulaivanaan SMS Scharnhorst. Laivue oli sijoitettu Kiinaan Tsingtauhun, joka oli saksalaisten hallinnoima enklaavi Kiinassa. Ensimmäisen maailmansodan alettua laivue keskittyi upottamaan brittiläisiä kauppa-aluksia. Se saavutti myös näyttävän voiton Yhdistyneen kuningaskunnan kuninkaallisen laivaston risteilijäosastosta Chilen rannikolla 1. marraskuuta 1914 käydyssä Coronelin meritaistelussa, jossa von Speen vastustajana brittiosaston komentajana oli Christopher Cradock.
New Yorkin osavaltion vaakuna
New Yorkin vaakuna on New Yorkin osavaltion virallinen tunnus lipun ohella. Vaakuna otettiin käyttöön vuonna 1778. Se on kuvattuna New Yorkin lippuun ja sinettiin. Osavaltion sinetti muodostuu vaakunasta ja sitä ympäröivästä reunuksesta, jossa on sanat The Great Seal of the State of New York.
Maximilian von Spee
Ura
Von Spee kaatui Falklandsaarten taistelussa 8. joulukuuta 1914 yritettyään aluksineen suorittaa iskun Port Stanleyn satamaan ja jouduttuaan vara-amiraali Frederick Sturdeen komentamien HMS Invinciblen ja HMS Inflexiblen yllättämiksi. Taistelussa kuoli noin 2 000 saksalaista, mukaan lukien von Speen pojat luutnantit Otto Ferdinand ja Heinrich Franz. Von Speen osaston aluksista upposi yhteensä kuusi.
KV62
Muut kammiot
Kuninkaiden laaksosta on lisäksi löydetty pieni maahan kaivettu huone, jossa lienee säilytetty osaa Tutankhamonin hautavarustuksesta.
Esineet
Haudasta nostettiin yhteensä 5 398 esinettä tai esinekokonaisuutta. Kaikki esineet konservoitiin ja valokuvattiin vuosien 1927–1928 aikana. Esineiden joukossa oli runsaasti pienoisveistoksia, koruja, amuletteja ja astioita. Esineet on koottu näytteille Kairon Suureen egyptiläiseen museoon tavalla, joka jäljittelee Tutankhamonin haudan huonejärjestystä. Esineistä kolmasosa on aiemmin ollut näytteillä Kairon Egyptiläisessä museossa.
Tutankhamonin muumio on palautettu Kuninkaiden laaksoon alkuperäiselle paikalleen Kairosta, missä se oli kärsinyt kosteudesta. Muumio on suojattu ilmatiiviisti lasilla.
New Yorkin osavaltion vaakuna
Heraldinen selitys
thumb|New Yorkin sinetti.
Vaakunan englanninkielinen heraldinen selitys, kuten se on määritetty New Yorkin osavaltion laissa on seuraava:
Tā’
pienoiskuva|Tā’-kirjaimen itsenäinen muoto. Tā’ on arabialaisen kirjaimiston kolmas kirjain. Se vastaa heprealaisen kirjaimiston kirjainta tav (ת). Erikseen esiintyvä tā’ kirjoitetaan kaarena, jonka yläpuolella on kaksi pistettä ( ت ), ja muiden kirjainten kanssa se liitetään viivalla edeltävään ja seuraavaan kirjaimeen (esim. ست st, تا tā, ستا stā). Kirjaimen äännearvo on arabiassa ja persiassa.
Indoarjalaisissa kielissä on neljä erilaista t-äännettä, ja näiden ilmaisemiseksi aakkostoa on laajennettu uusilla kirjaimilla. Tyypillisesti tarkkeeton tā’ ilmaisee näissä kielissä aspiroimatonta dentaaliäännettä. Urdussa ja pandžabissa retrofleksinen ilmaistaan tā’-kirjaimella, jonka yläpuolella on kahden pisteen asemesta ṭā’-kirjaimen näköinen tarkemerkki ( ٹ ). Aspiroitu dentaalinen ja retrofleksinen t-äänne ilmaistaan kirjoittamalla konsonantin jälkeen kirjain hā’ (dentaali تھ, retrofleksi ٹھ ). Sindhissä t:n variantit erotetaan toisistaan pisteiden määrää ja paikkaa muuttamalla ( ت, ٿ , ٽ , ٺ ).
Emily Wickersham
Emily Kaiser Wickersham (s. 26. huhtikuuta 1984 Kansas, Yhdysvallat) on yhdysvaltalainen näyttelijä, joka tunnetaan parhaiten rikostutkija Ellie Bishopin roolista TV-sarjssa NCIS Rikostutkijat. Hän on näytellyt sarjassa vuodesta 2013 lähtien. Hänellä on aiemmin ollut pienet sivuroolit muiden muassa elokuvissa Ehdottomasti, ehkä ja Remember Me sekä TV-sarjoissa Sopranos ja The Bridge.
Wickersham oli naimisissa muusikko ja asianajaja Blake Anderson Hanleyn kanssa marraskuusta 2010 joulukuuhun 2018.
Wickersham on äitinsä puolelta Venäjän juutalaista sukua. Isänsä puolelta hänellä on myös ruotsalaisia sukujuuria.
Wonju
Wonju (, hanja: 原州市) on kaupunki Etelä-Koreassa Gangwonin provinssissa, ja se on provinssin suurin kaupunki. Wonju sijaitsee 90 kilometriä pääkaupungista Soulista. Sieltä ja muualta päin Etelä-Koreaa tulee paljon opiskelijoita Wonjuun, joka on kolmen merkittävän yliopiston kotikaupunki.
Vuonna 2011 kaupungissa oli 311 449 asukasta.
Bamboo Zen
Bamboo Zen on Atsuya Okudan vuonna 2010 julkaistu toinen sooloalbumi, jolla on hochikulla tulkittua huilumusiikkia. Albumilla Okuda soittaa seitsemän japanilaista zenmunkkien säveltämää honkyoku-tyylistä sävellystä.
Hyvän muunnelmat
Hyvän muunnelmat on Georg Henrik von Wrightin vuonna 1963 julkaisema kirja hyvän käsitteestä. Teoksen on suomentanut Vesa Oittinen vuonna 2001 ja suomennoksen on julkaissut Otava.
Jussi Itkonen
Jussi Itkonen (s. 3. huhtikuuta 1946 ) on suomalainen kitaristi ja elokuva-alan vaikuttaja.
Itkonen oli suomalaisen rautalankamusiikin merkkiyhtyeen The Strangersin perustajajäsen ja kitaristi.
Itkonen on toiminut muun muassa kuvaajana, näyttelijänä, käsikirjoittajana, ohjaajana ja tuottajana. Itkonen omistaa myös tuotantoyhtiö Filmituotanto Jussi Itkosen.
Jussi Itkosen isä oli elokuvaohjaaja Veikko Itkonen ja äiti näyttelijä Eija Karipää.
...And on What Grounds?
...And on What Grounds? on suomalaisen metalliyhtye Slumgudgeonin esikoisalbumi. Se julkaistiin vuonna 1993 levymerkillä Stupido Twins.
Man (Norsunluurannikko)
Man on Länsi-Norsunluurannikolla sijaitseva kaupunki. Man on Montagnesin piirikunnan, Dix-Huit Montagnesin ja Tonkpin alueen hallinnollinen keskus. Vuonna 2014 Manin väkiluku oli 188 704.
Maantiede
vasen|pienoiskuva|Voimakas sade kesäkuussa. vasen|pienoiskuva|[[Tulivuori|Tulivuoren tulppa alkuperäismetsässä Norsunluurannikon länsipuolella.]] Man on osa Montagnesin piirikuntaa ja on tärkeä markkinakaupunki vuorten välissä.
Puiden kansa
Puiden kansa on Ritva Kovalaisen ja Sanni Sepon valokuva- ja tekstiteos. Se kertoo suomalaisten puihin liittyvästä uskomusperinteestä ja sen jättämästä jäljestä.
Suomalaisilta kuollut luonnonuskonto elää yhä marien keskuudessa. Tähän kirjaan sen tekijät ovat koonneet tietoa ja kuvia menneen ajan suomalaisesta perinteestä, kuten pyhistä puista ja uhrilehdoista.
Teokseen liittyvien valokuvien näyttely Puiden kansa on kiertänyt aluksi Suomen taidemuseoissa ja sen jälkeen ympäri maailmaa, muun muassa Japanissa ja Slovakiassa. Vuonna 2018 näyttely on ollut esillä myös Yhdysvalloissa. Suomenkielisen laitoksen lisäksi teos on julkaistu englanniksi, saksaksi ja vuonna 2009 japaniksi.
Teoksesta on ilmestynyt uudistetut painokset vuonna 2006 ja 2014.
Yhdysvaltain Grand Prix 1964
Yhdysvaltain Grand Prix 1964 oli Formula 1 -sarjan osakilpailu, joka ajettiin 4. lokakuuta 1964 Watkins Glenin radalla. Kilpailun voitti Graham Hill, jolle voitto oli kauden toinen.
Opuntioideae
Tuntomerkit
Alaheimon kasvit ovat vaihtelevia ulkoasultaan: on puumaisia, pensasmaisia ja mätästäviä lajeja. Niiden varret ovat tavallisesti jakautuneet niveliksi (kladodioiksi eli laakavarsiksi). Kasveissa on lehtiä, mutta ne ovat lyhytikäisiä, liereitä ja pieniä. Areoleissa eli kääpiöversoissa on väkäskarvoja (glokidioita) ja erilaisia piikkejä. Kukat sijaitsevat yksittäin tavallisesti varsinivelen sivulla ja ovat perättömiä ja päivällä kukkivia. Kukkapohjuksessa on lehtiä, areoleja, glokidioita ja piikkejä. Pohjusmalja on lyhyt tai puuttuu. Hedelmä on marjamainen, avautumaton, joskus kypsyttyään kuiva. Siemenet ovat pyöreitä tai soikiomaisia, läpimitaltaan 3-12 mm, ja niitä peittää siemenen kannattimesta kehittynyt kova vaippa (arillus).
Levinneisyys
Alaheimo on levinnyt laajalle Amerikassa Kanadasta melkein Etelä-Amerikan eteläkärkeen.
Suvut
Alaheimo koostuu 15 suvusta:
Teemu Kattilakoski
Teemu Kattilakoski (s. 16. joulukuuta 1977 Kannus) on suomalainen uransa lopettanut maastohiihtäjä. Hän edusti urallaan Alavieskan Viriä.
Kattilakoski on erikoistunut vapaaseen hiihtotyyliin. Hänen parhaat sijoituksensa arvokisoissa on Val di Fiemmen MM-kisojen 2003 ja Liberecin MM-kisojen 2009 50 kilometrin vapaan kahdeksas sija. Hän on sijoittunut Hiihdon maailmancupin kilpailussa parhaimmillaan kahdeksanneksi 15 km (v) Kuusamossa marraskuussa 2005. Kattilakoski hiihti kolmannen osuuden Suomen pronssia voittaneessa viestijoukkueessa Liberecin MM-hiihdoissa 2009.
Kattilakoski lopetti kansainvälisen huippu-uransa kauden 2010–2011 jälkeen, mutta kilpaili tuonkin jälkeen muun muassa Marathon Cupin osakilpailuissa.
Mika Saarelainen
Mika Saarelainen on helsinkiläissyntyinen juontaja, toimittaja, tanssikriitikko ja musiikkipäällikkö. Hän on tullut tunnetuksi toimittajana ja juontajana Ylen aikaisesta (Yle Radio Suomen Uudenmaan maakuntaradio) sekä mm. Yle TV1:n Aamu-TV:stä sekä lukuisista televisiojuontotehtävistä. Hän on toiminut myös baletti- ja tanssikriitikkona Helsingin Sanomissa.
Päätoimenaan hän on Finnairin palveluksessa matkustamohenkilökunnan jäsenenä ja kouluttajana.
Ura
Saarelainen työskenteli musiikkipäällikkönä Toivontuottajien Jouluradiossa syksystä 2011 vuoden 2013 alkuun. Hän toimi sen jälkeen aamulähetyksen tuottajana Ylen aikaisessa ja Yle Radio Suomen Helsingin toimituksen aamulähetyksen sisältövastaavana. Vuoden 2016 alusta Saarelainen on toiminut freelancetoimittajana ja -tuottajana. Saarelainen palasi Jouluradion musiikkipäälliköksi vuoden 2016 lähetyskaudelle.
Saarelainen toimii kansainvälisenä taitoluistelutuomarina ja -ylituomarina lajeinaan yksin- ja pariluistelu, jäätanssi ja muodostelmaluistelu. Saarelainen on maailman ainoa kaikkien taitoluistelulajien ylimmän tuomariluokan ylituomari. Hän on myös Kansainvälisen luisteluliiton (ISU) kansainvälisten tuomareiden kouluttaja. Hän toimi vuosina 2010–2018 ISU:n muodostelmaluistelun teknisen komitean jäsenenä.
Saarelainen on toiminut Suomen Taitoluisteluliiton hallituksen jäsenenä vuodesta 2002 ja varapuheenjohtajana vuosina 2015–2018.
Saarelainen esiintyi yhtenä vakiotuomarina Nelosen realityohjelmassa Dancing on Ice syksyllä 2013.
Saarelainen palasi Yle Radio Suomen juontajaksi aluksi freelancerinä ja toimitti Yöradiota kesästä 2020 alkaen ja vuoden 2021 alusta päätoimisena juontaja-toimittajana.
Peter Holmberg
Peter Holmberg (s. 4. lokakuuta 1960 Saint Thomas, Yhdysvaltain Neitsytsaaret) on yhdysvaltainneitsytsaarelainen kilpapurjehtija.
Holmberg saavutti hopeaa finnjolla-luokassa Soulin olympialaisissa 1988 Espanjan José Doresten jälkeen. Hän on edelleen kotimaansa ainoa olympiamitalisti. Vuonna 2007 Holmberg oli mukana voittamassa America's Cupia.
Annankatu kylmänä talviaamuna
Annankatu kylmänä talviaamuna on Magnus von Wrightin (1805–1868) vuonna 1868 maalaama öljyvärimaalaus. Maalaus perustuu taiteilijan Helsingin kodin, Annan­kadun ja Uudenmaankadun kulmassa sijainneen asunnon ikkunoista avautuneeseen näkymään. Maalaus on harvinainen dokumentti empireajan Helsingistä. Se kuuluu Ateneumin taidemuseon kokoelmiin, johon se on ostettu vuonna 1869.
Öljyvärityössä Annankatu kylmänä talviaamuna on helsinkiläinen talviaamu maalattu pikkutarkasti. Pakkasen purevuus, nouseva auringon valo, lumiset puiden oksat ja talojen piippujen savuihin kuvastuva auringon valo luovat maalaukseen pakkasaamun tunnelmaa. Etualalla olevan likaantuneen kadun lumen takana kaikki on puhdasta ja kirpeää. Ihmiset ovat aloittaneet päivän työnsä. Nainen pitkässä hameessaan kuljettaa puista saavia kelkassaan, ajuri suuren heinäkuormansa päällä on pysähtynyt korkean puisen aidan eteen ja portin sisäpuolella olevan talon pihassa oleva hevonenkin on jo valjastettu. Näkymän elolliset olennot ovat vasta varjossa kun siniharmaalle taivaalle nouseva auringon valo värjää empireajan keltaiset rakennukset valollaan. Muutoinkin empiren värit sininen, keltainen ja valkoinen hallitsevat tätä teosta.
Magnus von Wright maalasi teoksen kuolinvuotenaan ja siten se on hänen viimeisiä töitään. Von Wright oli jo kahden vuosikymmenen ajan maalannut kartano- ja kaupunkinäkymiä, ja Helsinki-aiheiset teokset päättivät sarjan. Magnus Von Wrightin, kuten myös kahden muun taiteilijaveljensä töiden lähtökohtana oli luonnon tarkkailu. Alkuun Magnus von Wright maalasi vesivärein ja guassein. Vasta noin 40-vuotiaana hän siirtyi öljyväreihin. Hän toimi tuolloin yliopiston piirustuksen opettajana eikä hän voinut toimia ainoastaan taiteilijana.
Maalauksen syntyaikoina von Wright -veljesten pikkutarkka maalaustapa oli jo vanhanaikaista, ja Wrightillä oli viimeisinä vuosinaan taloudellisia vaikeuksia.
Jymy (täsmennyssivu)
Jymy voi viitata seuraaviin asioihin:
Small World
pienoiskuva|Small World-pelilauta ja pelivälineet levitettynä pelipöydälle. Small World on belgialaisen Philippe Keyaerstin suunnittelema lautapeli. Pelin julkaisi Days of Wonder vuonna 2009. Games-lehti palkitsi sen vuonna 2010 parhaana uutuuspelinä.
Pelin kulku
pienoiskuva|Small World Small Worldin pelimaailma sijoittuu fiktiiviseen fantasiatilaan, jossa 2-5 pelaajan ohjaamat olennot sotivat toisiaan vastaan. Pelissä käytetään hyväksi eri rotujen yksilöllisiä kykyjä sekä erikoisvoimia. Pelin pääpaino on pelilaudan alueiden valtaamisella ja puolustamisella sekä rotu-erikoisvoima-yhdistelmillä, joiden ansiosta jokainen pelikerta on erilainen.
Aluksi jokaiselle pelaajalle jaetaan 5 voittopistemerkkiä. Pelaaja jolla on suipoimmat korvat aloittaa pelin. Peli jatkuu tämän jälkeen myötäpäivään pelaajalta pelaajalle. Seuraavaksi pelaajat valitsevat kukin vuorollaan ensimmäiset rotunsa ja erikoisvoimansa (jotka ilmaantuvat pakasta valittavaksi satunnaisessa järjestyksessä).
Tämän jälkeen pelaajat aloittavat imperiumiensa rakentamisen pelilaudan eri puolilta. Pelaajille jaetaan heidän rotu- ja voimakorttiensa mukainen lukumäärä pelimerkkejä. Nämä pelimerkit kuvastavat rodun armeijoiden kokoa.
Jossakin vaiheessa pelaajan pelimerkit loppuvat ja hänen on mielekästä siirtyä "declineen", rappiotilaan, jolloin hänen aiempi sivilisaationsa jää kartalle säilyttäen kaikki alueensa. Pelaaja ei voi kuitenkaan enää ohjata kyseistä sivilisaatiota, ja rodun sotavoimat vähenevät minimiin. Pelaajat voivat myös valloittaa toisten rotujen alueita viemällä paikalle ylivoimaisen armeijan tai onnistumalla nopanheitossa.
Jokaisen vuoron lopussa pelaajat saavat valloittamiensa alueiden verran voittopisteitä. Lisäksi voittopisteitä saa erilaisista erikoisvoimista ja -tapahtumista. Viimeisen vuoron loppuessa eniten voittopisteitä hankkinut pelaaja voittaa.
Rodut ja erikoisvoimat
Pelissä on useita rotuja ja erikoisvoimia. Emopelissä rotuja on 14 kappaletta ja erikoisvoimia 20.
Roduilla on rotuvoima (Race Power), esimerkiksi ihmiset (Human) saavat ylimääräisen voittopisteen jokaista vallattua peltomaata kohti. Erikoisvoimat (Special Power) antavat rodulle sattumanvaraisen kyvyn, esimerkiksi diplomatian, jolla voi estää haluttua pelaajaa hyökkäämästä itsensä kimppuun.
Lisäosat
Peliin on emopelin lisäksi saatavilla myös erillisiä lisäosia, jotka muuttavat peliä esimerkiksi satunnaisten luonnonkatastrofien muodossa. Lisäksi lisäosat tuovat mukanaan uusia rotuja ja erikoisvoimia.
Lisäosia ovat:
Lisäksi pelin harrastajat ovat kehitelleet peliin omia lisäosia, esimerkiksi Community Compendium -lisäosasarjan.
Muut versiot
Pelistä on saatavilla myös iPad-versio. Kyseisessä versiossa pelaajien lukumäärä on rajattu kahteen, pelaajaan ja tietokoneen ohjaamaan robottiin.
Meisti
Meisti on työkalu, jota vasaralla tai nuijalla lyömällä tehdään reikiä tai muita kuvioita eri materiaalia oleviin työkappaleisiin. Pakottamisessa käytettyjä meistejä kutsutaan myös punsseleiksi, stansseiksi ja pakottimiksi. Nahkaan käytettävästä kärjestään ontosta reikämeististä käytetään nimitystä nahkapaska.
Kunnallinen liikelaitos
Kunnallinen liikelaitos on jonkin kunnan tai kuntien omistama liiketoimintaa harjoittava organisaatio. Toiminta rahoitetaan maksutuloilla ja investoinnit tulorahoituksella sekä kunnallisverolla. Toimintaa säätelee kuntalaki.
Liikelaitosten tarkoitus on tuottaa kunnallisia palveluita. Tyypillisiä kunnallisia liikelaitoksia ovat esimerkiksi vesihuoltolaitokset ja satamat. Liikelaitosten avulla tuotetaan myös kuntien lakisääteisiä palveluita.
Kunnallisia liikelaitoksia on kolmea tyyppiä:
Kunnan liikelaitos on osa kunnan organisaatiota, kuntayhtymän liikelaitos vastaavasti osa kuntayhtymän organisaatiota. Ne eivät ole itsenäisiä oikeushenkilöitä eivätkä myöskään kirjanpitovelvollisia. Niiden kirjanpito on kuitenkin eriytettävä kunnan tai kuntayhtymän kirjanpidossa.
Liikelaitoskuntayhtymä on itsenäinen oikeushenkilö. Se on myös kirjanpitovelvollinen, jolle tulee laatia oma tilinpäätös.
Liikelaitokset ovat konkurssikelvottomia.
Kunnalliset liikelaitokset on vapautettu eräistä veroista. Ne eivät maksa varainsiirtoveroa, eivät kiinteistöveroa oman kunnan alueella eivätkä tuloveroa elinkeinotoiminnasta oman kunnan alueella. Jos toimintaa harjoitetaan kunnan alueen ulkopuolella, tuloveroprosentti on 6,1828. Euroopan komission kilpailuneutraliteettipäätöksien johdosta markkinoilla toimivat kunnalliset liikelaitokset tulee yhtiöittää vuoden 2014 loppuun mennessä uuden kuntalain mukaisesti.
Vuonna 2011 Suomessa oli yhteensä 172 kunnallista liikelaitosta. Liikelaitoksia oli 71 kunnalla ja liikelaitokset toimivat 27 eri toimialalla. Suurin yksittäinen toimiala oli vesihuolto, jolla toimi 48 liikelaitosta. Energiahuollossa toimi 11 liikelaitosta ja satama-alalla 11 liikelaitosta.
Denis Wiehe
pienoiskuva|Denis Wiehe Denis Wiehe (s. 21. toukokuuta 1940 Curepipe) on seychelliläinen roomalaiskatolinen piispa. Hänet vihittiin spiritaanien papiksi 17. elokuuta 1969 ja nimitettiin Port Victoria o Seychellesin koadjuuttoripiispaksi 24. huhtikuuta 2001. Piispaksi vihkiminen seurasi 15. elokuuta. Pääkonsekraattorina toimi Xavier-Marie Baronnet, jota avustivat Maurice Piat, Gilbert Aubry ja Michel Malo. Wiehestä tuli 1. kesäkuuta 2002 Port Victoria o Seychellesin piispa.
Santa Clarita
Santa Clarita on Los Angelesin piirikunnassa sijaitseva kaupunki Kaliforniassa, Yhdysvalloissa. Kaupungissa asui 212 979 asukasta vuonna 2019. Kaupunki perustettiin viidestoista joulukuuta 1987, ja se sai nimensä Santa Clarita Valleysta, jossa se sijaitsee. Sen alueella oli ollut useita Los Angelesin alueen lähiöitä jo aiemmin. Se on lähellä Angeles National Forest -luonnonpuistoa.
Rohkunborrin kansallispuisto
thumb|250px|Kartta Norjan kansallispuistoista, Rohkunborrin kansallispuisto merkitty numerolla 34. Rohkunborrin kansallispuisto on kansallispuisto Tromssan läänin alueella Pohjois-Norjassa. Kansallispuisto perustettiin vuonna 2011 ja sen pinta-ala on 556 km².
East 17
thumb|East 17 esiintyy Romaniassa vuonna 2007. East 17 oli brittiläinen poikabändi 1990-luvulla. Yhtyeen nimi tuli Lontoon alueella sijaitsevan Walthamstow'n postinumerosta. Heillä oli 18 top 20 -hittiä ja neljä top 10 -albumia.
Yhtyeen tarina
Yhtye sai alkunsa, kun Tony Mortimer esitteli omaa materiaaliansa London Records -levy-yhtiölle ja hänelle luvattiin levytyssopimus sillä ehdolla, että hän perustaisi bändin. Kyseinen levy-yhtiö panosti siihen suuntaan niinä aikoina.
Bändin alkuperäiset roolit vaihtuivat pian, kun alun perin taustalaulajaksi otettua Brian Harveyta kuultiin levytyssession aikana. Hänestä tehtiin heti päälaulaja. Suurin osa kappaleista oli Mortimerin käsialaa ja niissä oli usein rap-säkeistöjä, jotka hän itse esitti. Se toi vastapainoa Harveyn pehmeälle Rhythm and blues -äänelle.
Yhtyettä pidettiin pop-bändinä levy-yhtiön markkinointisuunnan vuoksi, mutta bändin sanoitukset ja julkaisemattomat kappaleet kertoivat muuta. Ivor Novello -palkinnon voittanutta "Stay Another Day" -kappaletta esimerkiksi pidettiin yksinkertaisena rakkauslauluna, mutta se olikin Tonyn viesti hänen isoveljelleen, joka teki itsemurhan. Jotkin kappaleet kertoivat kuoleman jälkeisestä elämästä ja yksi jopa muutti osan kirjasta The Book Of Revelation futuristiseksi rap-biisiksi.
Kovempana ja Take Thattia enemmän hip hop -suuntaisempana pidetty yhtye sai 12 top 10 -hittiä Britanniassa vuosina 1992–1998. Heidän ensimmäinen albuminsa Walthamstow, joka oli myös nimetty heidän asuinalueensa mukaan, nousi listan kärkeen. Olennaisimpia kappaleita sillä olivat "House Of Love" ja "Deep".
Vuonna 1994 he julkaisivat Steam-albumin julkaisun aikoihin ainoan ykköshittinsä "Stay Another Day". Se pysyi listan kärjessä yhteensä viisi viikkoa saaden myös arvostetun joulun ykköspaikan. Vuonna 1996 he pääsivät kakkoseksi duetolla "If You Ever" Gabriellen kanssa.
Kolmannen albumin Up All Night vaisu julkaisu saattoi liittyä siihen, että Mortimer ei ollut enää ainoa lauluntekijä. Kaikki neljä jäsentä osallistuivat laulujen tekoon, mutta singlejulkaisut olivat pelkästään Mortimerin käsialaa.
Vuonna 1997 Harvey joutui huumeskandaaliin kerrottuaan ottaneensa 12 ekstaasitablettia yhtenä iltana. Hän ilmoitti, että huumeiden käyttö on hienoa ja että ekstaasi voi tehdä ihmisestä paremman. Tämä soti heidän poikabändi-imagoaan vastaan ja seurauksena oli mediakuohu sekä keskustelua Britannian parlamentissa. Bändin ura tahriintui tästä ja Harvey erotettiin, mutta sitten Mortimer päätti myös lähteä.
Harvey, Coldwell ja Hendy yrittivät comebackia vuonna 1998 nimellä E-17 ja pääsivät hyvään alkuun kappaleen "Each Time" yllettyä toiseksi listalla. Toinen single "Betcha Can't Wait" ja albumi Resurrection kuitenkin epäonnistuivat tavoitteissaan ja bändi hajosi vuonna 1999.
Tony Mortimer on sittemmin yrittänyt luoda kahta bändiä, mutta päätynyt molemmilla kerroilla tuottamaan musiikkia muille artisteille studiostaan Essexissä sekä levyttämään omaa materiaaliansa, minkä hän julkaisi virallisilla sivuillaan tammikuussa 2006.
Brian Harvey vieraili 4. helmikuuta 2006 brittiläisessä musiikkiohjelmassa CD:UK, jossa hän ilmoitti, että East 17 saattaa pian tehdä comebackin alkuperäisellä kokoonpanolla.
Helmikuun puolessavälissä 2006 East 17 palasi yhteen, ja piti konsertin Shepherd's Bush Empiressä Lontoossa 30. toukokuuta.
Esiintymiset Suomessa
Esiintyi Kokkolan jäähallissa 1990-luvun puolivälissä. Tällä kiertueella he esiintyivät myös Turun Ikituurissa. Keikkaa saapui katsomaan vain noin 500 katsojaa. Yhtyeelle oli kerrottu Kokkolan olevan suuri kaupunki. Yhtye esiintyi 3. heinäkuuta 2015 Oulun Nallikarissa Summer Party -nimessä tapahtumassa. Yhtye esiintyi myös Iisalmen Olusilla 2018.
Jura Ratia
Jura Ratia (s. 14. toukokuuta 1977 Helsinki ) on suomalainen aktiiviuransa lopettanut koripalloilija. Takamiehenä pelannut Ratia on Helsingin NMKY:n kasvatti. Hän pelasi Korisliigassa kuusi kautta kasvattajaseuransa ja Tampereen Pyrinnön joukkueissa.
Koripallo
Ratia debytoi miesten pääsarjassa kasvattajaseuransa joukkueessa kaudella 1999–2000. Kaudella 2002–2003 hän siirtyi Pyrbasketin joukkueeseen. Hän pelasi Pyrbasketissa myös kaksi seuraavaa kautta, ja kaudella 2005–2006 hän pelasi yhden ottelun samassa joukkueessa, joka oli vaihtanut nimensä takaisin Tampereen Pyrinnöksi. Kaudella 2008–2009 hän pelasi 12 ottelua Loimaan Korikonkareissa I-divisioonassa. Kaudella 2010–2011 Ratia palasi Pyrintöön, jossa pelasi 12 ottelussa voittaen Suomen mestaruuden. Tämän jälkeen hän pelasi Pyrinnön reservijoukkueessa.
Muuta
Vuonna 2013 Ratia osallistui Helsingin Sanomien Nyt-liitteen "Suomen kiinnostavin ihminen" -kilpailuun. Hän on toiminut myös mallina.
Koulutukseltaan Ratia on lennonjohtaja ja kauppatieteiden maisteri. Hän on suorittanut myös kasvatustieteiden approbaturin.
Ratia soitti lapsena pianoa, kunnes koripallo alkoi viedä yhä enemmän aikaa. Hän soittaa yhä, ja lapsuuden laulaminen kuorossa on vaihtunut karaokelaulamiseen. Vuonna 2015 Ratia alkoi toimia myös laulajana. Hän sai taustalleen ruotsalaisia musiikki-ihmisiä tavattuaan heitä sattumalta lomamatkalla Dubaissa. Ratia julkaisi taiteilijanimellä Jura Andreas itse sanoittamansa Mun Manse -nimisen kappaleen toukokuussa 2015. Kappaleen musiikkivideo kuvattiin selfietikulla pääasiassa keskellä Hämeenkatua. Toinen Jura Andreaksen kappale Sytytä mut julkaistaan musiikkivideoineen kesällä 2015.
Satunnaiskulku
thumb|300px|Kahdeksan esimerkkiä yksiulotteisesta satunnaiskävelystä. Pystyakselilla on sijainti lukusuoralla, vaaka-akselilla otettujen askelien määrä.
Satunnaiskulku on matematiikassa  yksinkertainen stokastinen prosessi, joka formalisoi ajatuksen satunnaiseen suuntaan otetuista peräkkäisistä askelista. Monesti satunnaiskulku ajatellaan diskreettiaikaiseksi prosessiksi, eli aika saa vain kokonaislukuarvoja ja aina uudella kokonaislukuarvolla prosessi siirtyy uuteen pisteeseen. Tässä tapauksessa piste on paikallaan vain kyseisen ajanhetken ja seuraavana erillisenä ajanhetkenä se taas on uudessa paikassa. Siinä välissä ei sen ajatella olevan missään koska aikaa ei pidetä jatkuvana, vaan diskreettinä(erillisten pistemäisten hetkien jonona).
Kyse on Markov-prosessin erikoistapauksesta, jonka tiloja ovat kokonaisluvut. Markov-proseisseissa todennäköisyyttä siirtyä tilasta i tilaan j merkitään P_{i,j}. Satunnaiskulussa siirtymätodennäköisyydet ovat, missä 0 < p < 1. Siirtymä on siis täsmälleen yksi askel joko oikealle tai vasemmalle lukusuoralla, paikallaan pysyminen tai pidemmät askeleet eivät ole sallittuja.
Satunnaiskulku perustuu seuraaville säännöille:
Jatkuva-aikainen satunnaiskulku taas saadaan jos ajatellaan, että prosessi pysyy samassa pisteessä seuraavaan kokonaislukuarvoiseen ajanhetkeen saakka, jolloin se taas siirrähtää uuteen paikkaan. Tässä on kaksi erilaista vaihtoehtoa: piste voi olla paikallaan vielä seuraavalla kokonaislukuarvoisella ajanhetkellä ja siirrähtää heti sen jälkeen tai se voi aina tällaisella ajanhetkellä olla siirrähtänyt uuteen paikkaan.
Ajatellaan nyt jatkuva-aikaisen satunnaiskulun muunnelmaa joka saadaan pisteen siirtyminä kussakin aikayksikössä tasaisella nopeudella lukusuoralla yksikön verran oikealle tai vasemmalle. Näin satunnaiskulku on jatkuva funktio aika-akselilta lukusuoralle. Lukusuoran tilalle voidaan ottaa myös kaksi- kolmi- tai useampiulotteinen koordinaatisto, jolloin saadaan satunnaiskulun yleistys useampaan ulottuvuuteen.
Syvaš
Syvaš eli Mätämeri  on Krimin niemimaan itä- ja pohjoisrannikkoa reunustavien ja siihen työntyvien matalien lahtien järjestelmä, jonka Arabatinkynnäs erottaa Asovanmerestä. Pohjoisosiltaan Syvaš kuuluu Hersonin alueeseen. Syvašin vesi on hyvin suolaista (suolapitoisuus noin 60 ‰). Alueen pinta-ala on noin 2 560 km² ja kesäisin se on mineraalisuolojen peittämä. Näitä suoloja käytetään kemianteollisuuden raaka-aineina.
Satunnaiskulku
Lyhennetään siirtymäaikaa niin, että uusi siirtymäaika saadaan jakamalla aikayksikkö positiivisen kokonaisluvun n toisella potenssilla. Lisäksi siirtymän pituudeksi lukusuoralla asetetaan 1/n. Tällöin on mahdollista osoittaa, että kokonaisluvun n kasvaessa äärettömiin satunnaiskulku lähestyy matemaattista Brownin liikettä (eli Wienerin prosessia).
Esimerkki
Yksinkertainen esimerkki on niin sanottu juopon merimiehen kävely. Oletetaan baarista tukevassa humalassa lähtevä merimies. Oletetaan tilanne yksiulotteiseksi. Merimies pullautetaan baarista kadulle, jota edustaa lukusuora. Baarin ovi on lukusuoran kohdassa x=0. Pisteessä x=L, kadun toisessa päässä sijaitsee oja. Merimies voi astua lukujanaa vasemmalle (negatiiviseen suuntaan) tai oikealle (positiiviseen suuntaan), kummatkin vaihtoehdot ovat yhtä todennäköisiä ja askelet ovat vakiopituisia. Teoria ennustaa, että merimies päätyy täysin varmasti, eli todennäköisyydellä yksi, ennemmin tai myöhemmin ojan pohjalle. Lievennyksenä tähän voi sanoa, että ehkä merimies sammuu ennen kuin päätyy ojaan. Se johtuu siitä, että ei ole olemassa mitään äärellistä askelmäärää, jota ennen jo aivan varmasti oltaisiin ojassa.
Syvaš
Kapea Henitšeskinsalmi yhdistää Syvašin Asovanmereen. Kapeimmillaan Syvaš on Tšonharinsalmen kohdalla, joka jakaa lahden läntiseen ja itäiseen altaaseen. Syvaš on erittäin matala: sen syvin kohta on vain 3 metriä ja keskisyvyys on 0,5–1 m. Sen pohja on yli 5 m syvän lietteen peitossa. Syvaš on kansainvälisesti merkittävä kosteikkoalue.
Historia
Syvašilla on historian aikana ollut vaikeakulkusuutensa vuoksi merkittävä rooli Krimin puolustuksessa. Pitkään ainoa kulkuyhteys maateitse Krimille kulki Perekopinkannaksen kautta, jota on linnoitettu jo ennen ajanlaskun alkua. Vuonna 1675 zaporižžjan kasakat ylittivät merenlahden ja aiheutti tuhoa Krimin kaanikunnassa. Venäjän–Turkin sodassa vuonna 1737 venäläisarmeija teki saman.
Helikopterikenttä
Helikopterikenttä on erityisesti helikopterin laskeutumis- ja nousupaikaksi varustettu alue.
Helikopterikenttiä voidaan sijoittaa ja on sijoitettu niin maalle kuin laivoihinkin; maalla sellainen vaatii määrätyn läpimittaisen avoimen alueen, jonka keskelle sijoitetaan aidalla eristetty varsinainen kenttä. Kenttä merkitään kestopäällystepintaan maalatulla rajausviivalla ja sen keskellä on yleensä joko leveä risti tai kirkkaalla värillä maalattu H-kirjain osoittamassa keskikohtaa, johon helikopteri voi laskeutua. Kentän lähistöllä on aina erillinen lentäjälle tärkeätä tuulen suuntaa osoittava tuulipussi.
Suomalaisista laivoista helikopterikenttä on muun muassa mittaustukialus Prismassa ja jäänmurtaja Botnicassa.
1949
Vuosi 1949 oli normaalivuosi, joka alkoi lauantaista.
Jim Shea
Jim Shea -nimisiä henkilöitä:
Etelä-Suomen Osuusteurastamo
Etelä-Suomen Osuusteurastamo perustettiin vuonna 1936 nimellä Uudenmaan Karjakeskuskunta. Toimialueen laajennuttua pian perustamisen jälkeen Uudeltamaalta Hämeenlinnan ja Lahden seuduille nimi muutettiin Etelä-Suomen Osuusteurastamoksi vuonna 1939. Keskuspaikaksi vakiintui 1950-luvulla Kerava, jonne valmistui uusi tuotantolaitos 1960.
Etelä-Suomen Osuusteurastamo sulautui LSO Osuuskuntaan vuonna 1971, jolloin sillä oli 3 578 tuottajajäsentä. ESO työllisti 528 henkeä (v. 1962). Keravan tehdas palveli viimeksi LSO:n einestehtaana vuoteen 1991, jolloin einesten valmistus keskitettiin muualle. Keravan kaupunki oli jo kauan halunnut kaavoittaa alueen muuhun käyttöön.
Kaukheimonen
Kaukheimonen on järvi Savitaipaleella.
Vesistöön on istutettu järvitaimenta, planktonsiikaa, järvisiikaa sekä harjusta.
Wałęsa (elokuva)
Wałęsa on Andrzej Wajdan ohjaama elämäkertaelokuva Puolan johtajaksi kohonneesta Lech Wałęsasta. Wałęsaa näyttelee Robert Wieckiewicz. Wałęsan vaimonsa Danutan roolissa on Agnieszka Grochowska.
Mikko Nieminen
Mikko Nieminen (s. 25. syyskuuta 1978 Pori) on entinen suomalainen jalkapalloilija, joka oli pelipaikaltaan keskuspuolustaja. Häntä pidettiin juniorina lupaavana pelaajana, mutta useat loukkaantumiset hankaloittivat aikuisuraa.
Reidar Aulie
pienoiskuva|Reidar Aulie vuonna 1970. Reidar Aulie (13. maaliskuuta 1904 Oslo – 1977) oli norjalainen taidemaalari, voimakkaan kolorismin edustaja. Aulie kuvasi suurkaupungin köyhälistöä ja miehitysajan koettelemuksia. Näille hänen töilleen on ominaista omaperäinen, dramaattinen, mielikuvituksekas, sekä huumorin että ironian sävyttämä näkemys. Hän teki myös seinämaalauksia mm. Oslon raatihuoneeseen sekä kuvitti lastenkirjoja sekä työskenteli taide-arvostelijana ja Arberjderbladetin piirtäjänä.
New Yorkin sinetti
thumb|New Yorkin sinetti.
Mikko Nieminen
Nieminen oli mukana Jazzin ringissä kausina 1996–1999. Heinäkuussa 1996 hän siirtyi englantilaisseura West Ham Unitedin juniorijoukkueeseen. Hän palasi Jazziin ennen kauden 1997 alkua huhtikuussa. Nieminen oli myös Musan Salaman ringissä Ykkösen kaudella 2000, muttei pelannut sarjaotteluita tuona kautena. Myöhemmin hän edusti MuSaa ja Porin Palloilijoita Kakkosessa.
New Yorkin sinetti
New Yorkin sinetti on lipun ohella New Yorkin kaupungin virallinen tunnus. Sinetin keskellä on vaakunakilpi, johon on kuvattu tuulimyllyn lavat. Lapojen väleissä on kaksi majavaa ja kaksi tynnyriä. Kilvenkannattajina on 1600-luvun merimies ja New Yorkin alueen alkuperäiskansoihin kuuluva mies. Kilven yllä on pallonpuolisko, jolla seisoo siipensä levittänyt valkopäämerikotka. Kilven alla on vuosiluku 1625, joka viittaa Uuden Amsterdamin siirtokunnan perustamiseen nykyisen Manhattanin alueelle. Ympärillä on latinankielinen teksti SIGILLUM CIVITATIS NOVI EBORACI. Koko sinettiä ympäröi laakeriseppele.
Mikko Nieminen
Nieminen jakoi vuoden 1994 Satakunnan parhaan poikajuniorin palkinnon Tommi Torkkelin kanssa.
Nery Brenes
Nery Antonio Brenes Cárdenas (s. 25. syyskuuta 1985 Limón) on costaricalainen yleisurheilija, joka kilpailee pikajuoksussa päämatkanaan 400 metriä.
Brenes osallistui MM-kisoihin ensimmäistä kertaa Helsingissä 2005. Hän oli tuolloin alkueränsä kuudes ja karsiutui. Brenes pääsi samalla matkalla välieriin vuoden 2007 kisoissa ja sijoittui neljänneksi sisäratojen MM-kisoissa seuraavana vuonna juostuaan samalla ennätyksekseen ajan 46,45. Hän eteni välieriin saakka Pekingin olympialaisissa 2008 ja oli jälleen neljäs sisäratojen MM-kilpailuissa vuonna 2010. Hän voitti samana vuonna Ibero-Amerikan mestaruuden. Daegun MM-kisoissa 2011 hän karsiutui välierissä. Saman vuoden Pan-Amerikan kisoissa hän voitti 400 metriä ennätyksellään 44,65.
Istanbulin sisäratojen MM-kilpailuissa 2012 Brenes voitti maailmanmestaruuden ennätyksellään ja kisaennätyksellä 45,11 s. Lontoon olympialaisissa hän karsiutui alkuerissä ja Moskovan MM-kilpailuissa 2013 välierissä. Hän sijoittui kuudenneksi Sopotin sisäratojen MM-kilpailuissa 2014. Pekingin MM-kilpailuissa 2015 hän pääsi 400 metrillä välieriin samoin kuin Portlandin sisäratojen MM-kilpailuissa 2016. Rion olympialaisissa 2016 hän osallistui sekä 200 että 400 metrille päästen molemmissa lajeissa välieriin. 200 metrillä hän juoksi alkuerässä uuden ennätyksensä 20,20. Lontoon MM-kilpailuissa 2017 hänet hylättiin 400 metrin alkueräjuoksussa.
Henkilökohtaiset ennätykset
Lähteet: IAAF, Tilastopaja
NR = maan ennätys
Mustaruohomaluri
Mustaruohomaluri (Amytornis housei) on malurien heimoon kuuluva varpuslintu.
Levinneisyys
Mustaruohomaluria tavataan Australiassa Länsi-Australian pohjoisosissa. Sen levinneisyysalue on varsin pieni, mutta sen populaatiokoon arvellaan olevan vakaa eikä lajiin kohdistu merkittäviä uhkatekijöitä. Aiemmin lajin uskottiin kärsineen tulipaloista, mutta sen kivikkoinen elinympäristö on kuitenkin turvassa luonnonmullistuksilta. Laji onkin luokiteltu elinvoimaiseksi.
Perekopinkannas
thumb|300px|Perekopinkannas Perekopinkannas on 30 km pitkä ja 8–23 km leveä kannas, joka yhdistää Krimin niemimaan Etelä-Ukrainaan. Se erottaa Mustanmeren Perekopinlahden Syvašinmerestä Asovanmeressä. Niemen strategisen ja taloudellisen merkityksen vuoksi jo kreikkalaiset ja myöhemmin tataarit linnoittivat kannaksen ja tataarit rakensivat myös Or-Kapin linnakkeen Perekopin kylään. Alue liitettiin Venäjän keisarikuntaan vuonna 1783.
Herrasmieshuijarit
Herrasmieshuijarit (Dirty Rotten Scoundrels) on vuonna 1988 ensi-iltansa saanut Frank Ozin ohjaama komediaelokuva, joka on uudelleenfilmatisointi vuoden 1964 elokuvasta Kuin kukot orrella (Bedtime Story, 1964).
Elokuvassa kaksi Ranskan Rivieralla asuvaa ammattihuijaria yrittää päästä kilpailijastaan eroon lyömällä keskenään vedon, jonka häviäjä joutuu lähtemään pois paikkakunnalta.
The New York Timesin kriitikot valitsivat Herrasmieshuijarit vuonna 2004 yhdeksi kaikkien aikojen tuhannesta parhaasta elokuvasta maailmassa.
Martti Siisiäinen
Martti Eino Juhani Siisiäinen (s. 6. kesäkuuta 1948 Rautjärvi) on Jyväskylän yliopiston sosiologian laitoksen professori ja tutkija. Siisiäisen tutkimus on keskittynyt lähinnä kolmannen sektorin ja yhdistysten sosiologiseen tutkimiseen. Siisiäisen kiinnostuksen kohteina ovat olleet myös sosiaalisen pääoman erilaiset tulkinnat sekä kuntien ja kansalaisyhteiskunnan suhde toisiinsa. Hänet tunnetaan tuotteliaana kansalaisyhteiskunnan tutkijana.
Jack Taylor (televisiosarja)
Jack Taylor on vuonna 2010 alkanut irlantilainen rikosdraamasarja, joka perustuu Ken Bruenin romaaneihin. Sarja sijoittuu Galwayhin. Pääosassa on entinen poliisi Jack Taylor (Iain Glen), joka on ryhtynyt yksityisetsiväksi saatuaan potkut poliisista.
Sarja alkoi elokuussa 2010 Irlannin TV3-kanavalla. Suomessa Yle TV1 aloitti sarjan esittämisen 1. lokakuuta 2017.
Sukanya Srisurat
Sukanya Srisurat (s. 3. toukokuuta 1995) on thaimaalainen painonnostaja. Hän voitti Rio de Janeiron olympialaisissa 2016 kultaa alle 58-kiloisten sarjassa yhteistuloksella 240 kg. Hänen tuloksensa tempauksessa oli 110 kg ja työnnössä 130 kg. MM-kilpailuissa hän voitti kultaa vuonna 2018 yhteistuloksella 232 kg (105 kg + 127 kg). . Hän saavutti MM-kilpailuissa hopeaa vuonna 2017 ja pronssia vuonna 2014 sekä sijoittui neljänneksi vuonna 2015.
Air Seychelles
Laivasto
Heinäkuussa 2015:
Payback (kappale)
Payback on Dreamtalen toinen single. Se julkaistiin vuonna 2008. Kappale on myös Dreamtalen Phoenix-albumilla.
Isoruohomaluri
Isoruohomaluri (Amytornis woodwardi) on malurien heimoon kuuluva varpuslintu.
Levinneisyys
Isoruohomaluria tavataan Australiassa Pohjoisterritorion pohjoisosissa. Vuonna 1992 lajin kannaksi arvioitiin noin 5 000–10 000 yksilöä. Vuonna 2021 arvioitiin, että kanta olisi alle 2;000 täysikaasvuista yksilöä. Isoruohomaluri on luokiteltu erittäin uhanalaiseksi, koska sen levinneisyysalue on pieni ja sen populaation on pienenemässä.
Itäinentasankogorilla
Itäinentasankogorilla eli itäinen tasankomaagorilla eli itäinen tasankogorilla (Gorilla beringei graueri) on gorilloihin kuuluva apina. Aikaisemmin itäistätasankogorillaa pidettiin gorillan (Gorilla gorilla) alalajina Gorilla gorilla graueri, mutta nykyisin sen katsotaan olevan idängorillan (Gorilla beringei) alalaji.